ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
फ्लैगशिप "खादी भवन" कनॉट प्लेस ने 69वां स्थापना दिवस मनाया
नई दिल्ली के कनॉट प्लेस  स्थित खादी भवन के 69वें स्थापना दिवस के अवसर पर खादी एवं ग्रामोद्योग आयोग के अध्यक्ष श्री मनोज कुमार ने प्रधानमंत्री श्री नरेन्द्र मोदी के आह्वान के परिणामस्वरूप खादी उत्पादों की बिक्री में ऐतिहासिक वृद्धि का जश्न मनाया। खादी उत्पादों को खरीदने के लिए प्रधानमंत्री श्री मोदी ने विभिन्न मंचों से जनता से अपील की। उन्होंने यह भी कहा कि पिछले साल 2 अक्टूबर को, सीपी स्थित खादी भवन ने उस एक दिन 1.34 करोड़ रुपये की बिक्री हासिल करके एक दिन की बिक्री के सारे रिकॉर्ड तोड़ दिए। इसके अतिरिक्त, 25 से अधिक वर्षों से खादी भवन में सेवा कर रहे 11 कर्मचारियों को भी कार्यक्रम के दौरान सम्मानित किया गया।
खादी भवन सीपी खादी प्रेमियों के लिए खरीदारी का स्वर्ग है। 1955 में इसकी स्थापना के बाद से देश और दुनिया के विभिन्न हिस्सों से ग्राहक नियमित रूप से यहां आते रहे हैं। यह लोकप्रिय खादी भवन 700 से अधिक खादी ग्रामोद्योग संगठनों के लिए विपणन और बिक्री मंच प्रदान करता है।
श्री कुमार ने खादी भवन के ऐतिहासिक महत्व और भारत की राष्ट्रीय विरासत के रूप में इसकी मान्यता पर जोर दिया। उन्होंने यह भी कहा कि इस भवन की स्थापना का मूल उद्देश्य खादी ग्रामोद्योग संस्थानों, कारीगरों और इकाइयों को प्रत्यक्ष विपणन सहायता प्रदान करना था। उन्होंने इस वर्ष आईएसओ 9001:2015 और 14001:2015 प्रमाणन प्राप्त करने के लिए खादी भवन की उपलब्धि की सराहना की, जिससे यह खादी का सबसे भरोसेमंद शोरूम बन गया।
नई दिल्ली के कनॉट प्लेस स्थित खादी भवन एक ऐसी इमारत है जिसमें खादी और ग्रामोद्योग उत्पादों की हर श्रेणी मौजूद है। 1955-56 में शोरूम का वार्षिक कारोबार 16.95 लाख रुपये था, जबकि वर्ष 2021-22 में यह 87 करोड़ रुपये से अधिक हो गया है। कार्यक्रम में खादी एवं ग्रामोद्योग आयोग के अधिकारी एवं कर्मचारी उपस्थित थे।
पूर्वोत्तर क्षेत्र विकास मंत्रालय
उत्तर पूर्वी क्षेत्र विकास मंत्रालय में संविधान दिवस समारोह का आयोजन
उत्तर पूर्वी क्षेत्र विकास मंत्रालय ने संविधान दिवस के अवसर पर एक दिवसीय समारोह का आयोजन किया है।
इस कार्यक्रम की शुरुआत हिंदी और अंग्रेजी में संविधान की प्रस्तावना पढ़ने के साथ हुई।
इस वर्ष के संविधान दिवस की विषय-वस्तु अर्थात "इंडिया- द मदर ऑफ डेमोक्रेसी / भारत लोकतंत्र की जननी" पर आधारित आदर्श वाक्य लेखन प्रतियोगिता का आयोजन किया गया।
उत्तर पूर्वी क्षेत्र विकास मंत्रालय के अधिकारियों ने इस प्रतियोगिता के बाद मंत्रालय के अन्य कर्मियों के साथ भारतीय संविधान के बारे में संवादात्मक चर्चा की।
उत्तर पूर्वी क्षेत्र विकास मंत्रालय द्वारा भारत और भारतीय संविधान पर आधारित एक प्रश्नोत्तरी भी आयोजित की गई। सभी अधिकारियों तथा कर्मचारियों ने दिन भर चलने वाले समारोह में सक्रिय रूप से हिस्सा लिया।
उत्तर पूर्वी क्षेत्र विकास मंत्रालय के पूरे परिसर में स्टैंडी और पोस्टर प्रमुखता से दर्शाये गए हैं।
संस्कृति मंत्रालय
संस्कृति मंत्रालय ने सफलतापूर्वक स्वच्छता अभियान चलाया
संस्कृति मंत्रालय ने अपने से संबद्ध, अधीनस्थ और स्वायत्तशासी संगठनों के माध्यम से दिसंबर 2022 से अगस्त 2023 तक सफलतापूर्वक स्वच्छता अभियान चलाया और नियमित रूप से एससीडीपीएम पोर्टल पर मासिक रिपोर्ट अपलोड की।
इस अवधि के दौरान, मंत्रालय ने अंतर मंत्रालयी परामर्श  संदर्भों  में 100 प्रतिशत निस्तारण, राज्य सरकार संदर्भ में 82 प्रतिशत, पीएमओ संदर्भ में 86 प्रतिशत निस्तारण, एमपी संदर्भ में 73 प्रतिशत निस्तारण हासिल किया है। समीक्षा के लिए निर्धारित वास्तविक फाइलों में से 71 प्रतिशत फाइलों की समीक्षा की जा चुकी है। इसके अलावा, पहचाने गए 66 स्वच्छता अभियान स्थलों में से 56 स्थलों पर स्वच्छता अभियान सफलतापूर्वक चलाया गया है।
मंत्रालय द्वारा 16 से 30 अप्रैल, 2023 तक स्वच्छता पखवाड़ा भी मनाया गया और इस पखवाड़े के दौरान मंत्रालय के सभी अधिकारियों और कर्मचारियों को स्वच्छता शपथ दिलाई। स्वच्छता, उचित रिकॉर्ड प्रबंधन सुनिश्चित करने के लिए, सभी अनुभागों/प्रभागों और आसपास के कार्यालय परिसरों का स्वच्छता निरीक्षण किया गया। शास्त्री भवन के अंदर एवं आसपास के कार्यालय परिसर को साफ-सुथरा बनाने हेतु स्वच्छता अभियान/श्रमदान का आयोजन किया गया।
प्रधानमंत्री कार्यालय
प्रधानमंत्री ने महाराष्ट्र के मुंबई में गुंदवली मेट्रो स्टेशन से मोगरा तक मेट्रो की सवारी की
मुंबई 1 मोबाइल ऐप और नेशनल कॉमन मोबिलिटी कार्ड लॉन्च किया
प्रधानमंत्री श्री नरेन्द्र मोदी ने आज मुंबई में गुंदवली मेट्रो स्टेशन से मोगरा तक मेट्रो की सवारी की। उन्होंने मुंबई 1 मोबाइल ऐप और नेशनल कॉमन मोबिलिटी कार्ड  भी लॉन्च किया और इस अवसर पर मेट्रो फोटो प्रदर्शनी की सैर की तथा 3डी मॉडल देखा। प्रधानमंत्री ने मेट्रो की सवारी के दौरान छात्रों, दैनिक यात्रियों और मेट्रो के निर्माण में शामिल श्रमजीवियों से भी बातचीत की।
इस अवसर पर प्रधानमंत्री के साथ महाराष्ट्र के राज्यपाल श्री भगत सिंह कोश्यारी, महाराष्ट्र के मुख्यमंत्री श्री एकनाथ शिंदे और महाराष्ट्र के उपमुख्यमंत्री श्री देवेंद्र फडणवीस भी थे।
प्रधानमंत्री कार्यालय ने ट्वीट किया:
"प्रधानमंत्री नरेन्द्र मोदी मुंबई में मेट्रो में सवारी करते हुए।"
इससे पहले, दिन में प्रधानमंत्री ने मुंबई मेट्रो रेल लाइन 2ए और 7 राष्ट्र को समर्पित कीं, छत्रपति शिवाजी महाराज टर्मिनस के पुनर्विकास और सात सीवेज ट्रीटमेंट संयंत्रों की आधारशिला रखी। उन्होंने 20 हिंदूहृदयसम्राट बालासाहेब ठाकरे आपला दवाखानों का उद्घाटन किया और मुंबई में 400 किलोमीटर सड़कों के लिए सड़क पक्कीकरण परियोजना को शुरू किया।
पृष्ठभूमि
प्रधानमंत्री ने मुंबई 1 मोबाइल ऐप और नेशनल कॉमन मोबिलिटी कार्ड  लॉन्च किया। ये ऐप यात्रा को आसान बनाएगा, इसे मेट्रो स्टेशनों के प्रवेश द्वारों पर दिखाया जा सकता है और यूपीआई के माध्यम से टिकट खरीदने के लिए इसमें डिजिटल भुगतान किया जा सकता है। नेशनल कॉमन मोबिलिटी कार्ड  का उपयोग शुरू में मेट्रो गलियारों में किया जाएगा और बाद में इसे स्थानीय ट्रेनों और बसों सहित बड़े पैमाने पर सार्वजनिक परिवहन के अन्य तरीकों तक बढ़ाया जा सकता है। यात्रियों को अब कई कार्ड या नकदी लेकर चलने की जरूरत नहीं होगी; ये एनसीएमसी कार्ड त्वरित, संपर्क रहित, डिजिटल लेनदेन को सक्षम करेगा जिससे इस सहज अनुभव के साथ पूरी प्रक्रिया आसान हो जाएगी।
उप राष्ट्रपति सचिवालय
उपराष्ट्रपति ने नागरिकों से राष्ट्र के कल्याण के लिए प्रत्येक दिन एक घंटा अपने स्वयं के स्वास्थ्य को समर्पित करने का आह्वान किया
हमें अपने वैज्ञानिकों एवं स्वास्थ्य योद्धाओं पर गर्व करना चाहिए; अपने नवाचारों की सराहना करनी चाहिए और अपनी प्रतिभा पर भरोसा करना चाहिए- उपराष्ट्रपति
उपराष्ट्रपति ने कहा - हमें अपने देश में दबाव और तनाव को दूर करने की एक संस्कृति विकसित करनी चाहिए
उपराष्ट्रपति ने विश्व होम्योपैथी दिवस, 2023 के अवसर पर आयोजित वैज्ञानिक सम्मेलन का उद्घाटन किया
प्रत्येक नागरिक को दिन का एक घंटा अपने स्वयं के स्वास्थ्य को समर्पित करना चाहिए, क्योंकि राष्ट्र की प्रगति सुनिश्चित करने की दृष्टि से स्वस्थ लोग बेहद अहम हैं। यह बात उपराष्ट्रपति श्री जगदीप धनखड़ ने आज विश्व होम्योपैथी दिवस के अवसर पर विज्ञान भवन में आयोजित वैज्ञानिक सम्मेलन का उद्घाटन करते हुए कही।
उपराष्ट्रपति ने कहा कि आज अपने देश में दो शताब्दी पुरानी समृद्ध इतिहास वाली होम्योपैथी को प्रोत्साहित किया जा रहा है और यह हाल के वर्षों में हमारे स्वास्थ्य तंत्र का एक महत्वपूर्ण हिस्सा बन गई है। उन्होंने कहा, “होम्योपैथी प्रकृति से जुड़ी हुई है और विश्व स्वास्थ्य संगठन ने इसे दुनिया में दूसरी सबसे बड़ी व सबसे तेजी से विकसित होने वाली चिकित्सा प्रणाली के रूप में मान्यता दी है।”
श्री धनखड़ ने इस तथ्य पर जोर दिया कि एक व्यक्ति के शारीरिक, मानसिक एवं भावनात्मक कल्याण के साथ-साथ एक समुदाय के सामाजिक एवं आर्थिक वातावरण को समाहित करने की दृष्टि से स्वास्थ्य संबंधी देखभाल का दायरा चिकित्सीय उपचार से परे जाता है। उन्होंने आज के समाज में अक्सर प्रतिस्पर्धात्मकता के कारण उत्पन्न होने वाले तनाव के प्रसार पर चिंता व्यक्त की। उन्होंने कहा, “हमें दबाव और तनाव को दूर करने की एक संस्कृति विकसित करनी चाहिए।”
उपराष्ट्रपति श्री धनखड़ ने इस तथ्य की ओर ध्यान दिलाया कि कोई भी विदेशी गणमान्य व्यक्ति या विदेशी नागरिक भारत की अपनी यात्रा के दौरान कभी भी अपने देश की निंदा या आलोचना नहीं करता है। उन्होंने कहा, “हमें अपने वैज्ञानिकों एवं स्वास्थ्य योद्धाओं पर गर्व करना चाहिए, अपनी प्रतिभा पर भरोसा करना चाहिए और अन्य देशों का दौरा करते समय अपने देश को राजनीतिक पंथ से ऊपर रखना चाहिए।”
इस एक-दिवसीय वैज्ञानिक सम्मेलन का आयोजन विश्व होम्योपैथी दिवस के उपलक्ष्य में आयुष मंत्रालय के तहत केन्द्रीय होम्योपैथी अनुसंधान परिषद द्वारा किया गया था। इस सम्मेलन का विषय “होमियो परिवार - सर्वजन स्वास्थ्य, एक स्वास्थ्य, एक परिवार” था।
इस अवसर पर उपस्थित गणमान्य लोगों में केन्द्रीय आयुष तथा पत्तन, पोत परिवहन और जलमार्ग मंत्री श्री सर्बानंद सोनोवाल, केन्द्रीय आयुष तथा महिला एवं बाल विकास राज्यमंत्री डॉ. मुंजपरा महेंद्रभाई, सांसद डॉ. मनोज राजोरिया, आयुष मंत्रालय में सचिव वैद्य राजेश कोटेचा शामिल थे।
भारतीय प्रतिस्पर्धा आयोग
सीसीआई ने रीन्यू पावर के मौजूदा शेयरधारकों द्वारा रीन्यू ग्लोबल के शेयरों के साथ इक्विटी शेयरहोल्डिंग के आदान-प्रदान को मंजूरी दी, साथ ही आरएमजी II के साथ रीन्यू ग्लोबल की सहायक कंपनी के रिवर्स त्रिकोणीय विलय को मंजूरी दी।
भारतीय प्रतिस्पर्धा आयोग  ने रीन्यू पॉवर के मौजूदा शेयरधारकों द्वारा रीन्यू ग्लोबल के शेयरों के साथ, रीन्यू ग्लोबल की सहायक कंपनी आरएमजी-II के साथ रिवर्स त्रिकोणीय विलय के साथ इक्विटी शेयरहोल्डिंग के आदान-प्रदान की मंजूरी दी।
प्रस्तावित संयोजन में रीन्यू पावर प्राइवेट लिमिटेड  के मौजूदा शेयरधारकों द्वारा रीन्यू एनर्जी ग्लोबल लिमिटेड  के शेयरों के साथ इक्विटी शेयरधारिता के आदान-प्रदान का प्रस्ताव किया गया है, साथ ही आरएमजी एक्वीजिशन कॉरपोरेशन II  के साथ रीन्यू ग्लोबल की पूर्ण स्वामित्व वाली सहायक कंपनी के साथ रिवर्स त्रिकोणीय विलय की भी योजना है।
रीन्यू ग्लोबल एक नई विशेष प्रयोजन वाली एक अधिग्रहण कंपनी है। इसका गठन प्रस्तावित संयोजन की तरह कंपनियों के विलय, स्टॉक खरीद या इसी तरह के व्यापार में शामिल कंपनियों के लिए गया है। आरएमजी II नैस्डेक पर भी लिस्टेड है।
रीन्यू अपनी सहायक कंपनियों और संयुक्त उद्यमों के साथ, गैर-पारंपरिक और नवीकरणीय ऊर्जा स्रोतों के माध्यम से बिजली पैदा करने के कारोबार से जुड़ी है।
इस संबंध में सीसीआई विस्तृत आदेश जारी करेगा।
उप राष्ट्रपति सचिवालय
उपराष्ट्रपति ने तथ्यों के आधार पर भारत के इतिहास का पुनर्मूल्यांकन करने की अपील की
श्री नायडु ने भारत के अतीत के औपनिवेशिक दृष्टिकोण से दूर रहने का आह्वान करते हुए युवाओं से भारत के स्वतंत्रता संग्राम और स्वतंत्रता सेनानियों के जीवन के बारे में पढ़ने का आग्रह किया
देश के नेताओं और स्वतंत्रता सेनानियों पर भारतीय भाषाओं में और किताबों की जरूरत है: उपराष्ट्रपति
निर्वाचित प्रतिनिधि सार्वजनिक जीवन में उच्चतम मूल्यों का अनुकरण करें, संसद का अनादर और लोकतंत्र का स्तर नीचे न गिराएं: उपराष्ट्रपति
उपराष्ट्रपति ने श्री यारलागड्डा लक्ष्मी प्रसाद की पुस्तक ’गांधीटोपी गवर्नर’ का विमोचन किया
उपराष्ट्रपति, श्री एम. वेंकैया नायडु ने आज भारतीय इतिहास का उद्देश्यपूर्ण पुनर्मूल्यांकन बेहतर तथ्य आधारित शोध के जरिये करने की आवश्यकता बताई। भारत के अतीत के औपनिवेशिक परिप्रेक्ष्य में तथ्यों को तोड़मरोड़ कर प्रस्तुत करने का उल्लेख करते हुए उन्होंने भारतीय स्वतंत्रता सेनानियों और नेताओं पर अधिक पुस्तकों के साथ भारतीय इतिहास के लिए एक नए दृष्टिकोण का आह्वान किया।
श्री नायडु ने युवाओं से भारत के स्वतंत्रता संग्राम के विभिन्न पहलुओं का अध्ययन करने और स्वतंत्रता सेनानियों के जीवन से सबक लेने की अपील की। उन्होंने युवाओं से औपनिवेशिक शासन के दौरान भारतीयों के दिमाग में डाले गए ’फूट डालो और राज करो’ की मानसिकता से उबरकर राष्ट्र निर्माण में योगदान देने का आग्रह किया।
आंध्रप्रदेश राजभाषा आयोग के अध्यक्ष, श्री यारलागड्डा लक्ष्मी प्रसाद द्वारा लिखित पुस्तक ’गांधीटोपी गवर्नर’ का यहां उपराष्ट्रपति निवास में विमोचन करते हुए उपराष्ट्रपति ने विभिन्न भारतीय भाषाओं में स्वतंत्रता सेनानियों पर और अधिक पुस्तकें लाने की आवश्यकता पर बल दिया क्योंकि देश ’आजादी का अमृत महोत्सव’ मना रहा है। उन्होंने राज्यों से इस संबंध में आगे आने और अपने-अपने क्षेत्रों के नेताओं पर किताबें प्रकाशित करने का आह्वान किया।
इस अवसर पर उपराष्ट्रपति ने ब्रिटिश प्रशासन में प्रमुख स्वतंत्रता सेनानी, विधायक और मध्य प्रांत के राज्यपाल श्री एडपुगंती राघवेंद्र राव को भावभीनी श्रद्धांजलि अर्पित की। पुस्तक श्री राव के जीवन के बारे में बताती है।
उन्होंने याद दिलाते हुए कहा कि श्री राघवेंद्र राव ने ब्रिटिश सरकार में काम करते हुए भी स्वशासन और स्वराज के लिए अपना संघर्ष जारी रखा। राज्यपाल के रूप में उन्होंने खादी का उपयोग खुद करते हुए उसका प्रचार-प्रसार भी किया और दूसरों के लिए एक उदाहरण पेश किया।
श्री राघवेंद्र राव द्वारा सार्वजनिक जीवन में पालन किए गए अनुकरणीय मूल्यों का उल्लेख करते हुए, श्री नायडु ने सुझाव दिया कि आज के कानून निर्माताओं को हमारे स्वतंत्रता सेनानियों और संविधान निर्माताओं द्वारा निर्धारित उच्च मानकों का आत्मनिरीक्षण और अनुकरण करने की आवश्यकता है। हाल की कुछ घटनाओं का जिक्र करते हुए उन्होंने कहा कि निर्वाचित प्रतिनिधियों को यह याद रखना चाहिए कि वे संसद का अनादर और लोकतंत्र का स्तर नीचा नहीं कर सकते हैं।
श्री नायडु ने लेखक श्री यारलागड्डा लक्ष्मी प्रसाद और प्रकाशक श्री विजय कुमार द्वारा पुस्तक को प्रकाशित करने में उनके प्रयासों की सराहना की।
तमिलनाडु के पूर्व राज्यपाल, श्री पी.एस. राममोहन राव, पुस्तक के लेखक श्री यारलागड्डा लक्ष्मी प्रसाद, एमेस्को बुक्स के सीईओ, श्री विजय कुमार और अन्य उपस्थित थे।
राष्ट्रपति सचिवालय
राष्ट्रपति भवन अगले माह एक दिसंबर से सप्ताह में पांच दिन जनता के दर्शन के लिए खुला रहेगा
राष्ट्रपति भवन 01 दिसंबर, 2022 से सप्ताह में पांच दिन जनता के दर्शन हेतु खुला रहेगा। राष्ट्रपति भवन का दौरा बुधवार, गुरुवार, शुक्रवार, शनिवार और रविवार  को प्रतिदिन पांच समय स्लॉट - अर्थात् 1000-1100 पूर्वाह्न, 1100-1200 पूर्वाह्न 1200-1300 अपराह्न, 1400-1500 अपराह्न और 1500-1600 अपराह्न में उपलब्ध होगा।
राष्ट्रपति भवन के दौरे के अतिरिक्त आगन्तुक सप्ताह में छह दिन मंगलवार से रविवार  राष्ट्रपति भवन संग्रहालय परिसर में जा सकते हैं।
प्रत्येक शनिवार को आगन्तुक प्रातः 0800 बजे से 0900 बजे तक राष्ट्रपति भवन के प्रांगण में चेंज ऑफ गार्ड समारोह भी देख सकते हैं। राजपत्रित अवकाश होने पर अथवा राष्ट्रपति भवन द्वारा अधिसूचित होने पर यह समारोह शनिवार को नहीं होगा।
वेबसाइट http://rashtrapatisachivalaya.gov.in/rbtour पर आगन्तुक अपने स्लॉट ऑनलाइन बुक कर सकते हैं।
इलेक्ट्रानिक्स एवं आईटी मंत्रालय
अमेजन इंडिया भारत में इलेक्ट्रॉनिक डिवाइसेज मैन्युफैक्चरिंग शुरू करेगी
केंद्रीय मंत्री रविशंकर प्रसाद ने अमेजन इंडिया के प्रमुख अमित अग्रवाल के साथ वर्चुअल इंटरेक्शन की घोषणा की
मंत्री ने अमेजन इंडिया को ईकॉमर्सप्लेटफॉर्म के माध्यम से भारतीय कारीगरों द्वारा बनाए गए उत्पादों एवंआयुर्वेदिक उत्पादों को वैश्विक बाजारों में ले जाने का सुझाव दिया
केंद्रीय इलेक्ट्रॉनिकी और सूचना प्रौद्योगिकी, संचार औरकानून एवं न्याय मंत्री श्री रविशंकर प्रसाद ने आज अमेजन के ग्लोबल सीनियरवाइस प्रेसिडेंट और कंट्री हेड फॉर इंडिया अमित अग्रवाल के साथ एक आभासीबैठक की। इस बैठक के दौरान डिजिटल क्षेत्र से जुड़े कई मुद्दों पर चर्चाकी गई। इस बैठक के बाद अमेजन इंडिया ने भारत से इलेक्ट्रॉनिक्स उत्पादोंकी मैन्युफैक्चरिंग शुरू करने की घोषणा की है।शुरुआत में अमेजन भारत से अमेजन फायर टीवी स्टिक का निर्माण शुरू करने जा रही है।
इस अवसर पर भारत सरकार के संचार, इलेक्ट्रॉनिक्स और सूचनाप्रौद्योगिकी और कानून और न्याय मंत्री श्री रविशंकर प्रसाद ने कहा, "भारतएक आकर्षक निवेश ठिकाना है और इलेक्ट्रॉनिक्स और आईटी उत्पाद उद्योग मेंवैश्विक आपूर्ति श्रृंखला में एक प्रमुख खिलाड़ी बनने की ओर अग्रसर है।प्रोडक्शन लिंक्ड इंसेंटिव  योजना शुरू करने के हमारी सरकार केफैसले को विश्व स्तर पर जबरदस्त प्रतिक्रिया मिली है। हम चेन्नई मेंविनिर्माण लाइन स्थापित करने के अमेज़न के फैसले का स्वागत करते हैंक्योंकि इससे घरेलू उत्पादन क्षमताओं में वृद्धि होगी, साथ ही नौकरियां भीपैदा होंगी। इससे जो डिजिटल रूप से सशक्त आत्मनिर्भर भारत बनाने का हमारामिशन आगे बढ़ेगा। माननीय मंत्री जी ने यह भी उल्लेख किया है कि यह भारत औरनिर्यात बाज़ारों के लिए भारत से अमेज़न उत्पादों का निर्माण करने की केवलशुरुआत भर है।
अमेजन चेन्नई में फॉक्सकॉन की सहायक कंपनी कॉन्ट्रैक्टमैन्युफैक्चरर क्लाउड नेटवर्क टेक्नोलॉजी के साथ अपने मैन्युफैक्चरिंगप्रयास शुरू करेगी और इस साल के अंत में उत्पादन शुरू करेगी । डिवाइसविनिर्माण कार्यक्रम हर साल सैकड़ों हजारों फायर टीवी स्टिक उपकरणों काउत्पादन करने में सक्षम होगा जो भारत में ग्राहकों की मांगों को पूरा करेगा। अमेज़न घरेलू मांग के आधार पर अतिरिक्त बाजारों/ शहरों के लिए स्केलिंगक्षमता का लगातार मूल्यांकन करेगा ।
भारत ने भारत में इलेक्ट्रॉनिक्स विनिर्माण को प्रोत्साहितकरने के लिए कई महत्वपूर्ण कदम उठाए हैं । बड़े पैमाने पर इलेक्ट्रॉनिक्सविनिर्माण के लिए प्रोडक्शन लिंक्ड मैन्युफैक्चरिंग  भारत सेइलेक्ट्रॉनिक वस्तुओं का उत्पादन शुरू करने वाली कई अंतरराष्ट्रीय कंपनियोंके साथ एक बड़ी सफलता के रूप में उभरा है । इस क्षेत्र में अमेज़न का आगमनभारत में इलेक्ट्रॉनिक्स मैन्युफैक्चरिंग की सफलता की कहानी को आगे बढ़ाताहै ।
सूचना प्रौद्योगिकी मंत्री ने कू पर लिखा- प्रधानमंत्री श्रीनरेन्द्र मोदी के नेतृत्व में भारत में इलेक्ट्रॉनिक्स मैन्युफैक्चरिंग नेहाल ही में वैश्विक दिग्गजों से कुछ सबसे बड़े निवेश को आकर्षित किया है ।मैं यह जानकारी साझा कर ख़ुश हूं कि अमेजन इंडिया भारत की सफलता की इस कहानीमें शामिल होने के लिए सबसे नया है ।
https://www.kooapp.com/koo/RaviShankarPrasad-J1VB/CDKEH
श्री प्रसाद ने अमेजन इंडिया से कहा कि वह ईकॉमर्स प्लेटफॉर्मके जरिए भारत के कारीगरों और आयुर्वेदिक उत्पादों को वैश्विक बाजारों तकले जाने में मदद करे। उन्होंने कहा कि अमेजन एक वैश्विक कंपनी है लेकिनअमेजन इंडिया को सही मायनों में भारतीय व्यापार समुदाय और संस्कृति सेगहराई से जुड़ी भारत की कंपनी के रूप में विकसित होना चाहिए ।
एमजी/एएम/एबी
(Visitor Counter : 294
वित्त मंत्रालय
टैरिफ अधिसूचना संख्या-25/2020-सीमा शुल्क 
सीमा शुल्क अधिनियम, 1962  की धारा 14 के तहत प्राप्त अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड द्वारा केन्द्रीय अप्रत्यक्ष कर एवं सीमा शुल्क की अधिसूचना संख्या 20/2020- सीमा शुल्क , दिनांक 5 मार्च 2020 जो 17 मार्च 2020 से प्रभावी होगी, में निम्नलिखित संशोधन किया गया हैः-
उपर्युक्त अधिसूचना की तालिका-1 में क्रमांक 1 और संबंधित प्रविष्टियों के लिए निम्नलिखित को प्रतिस्थापित किया जाएगा, अर्थात्: -
तालिका-1
|
|
क्र. सं.
|
|
विदेशी मुद्रा
|
|
भारतीय रुपये के बराबर विदेशी मुद्रा की एक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियन डॉलर
|
|
46.80
|
|
44.65
प्रधानमंत्री कार्यालय
प्रधानमंत्री ने शनैल की ग्लोबल सीईओ सुश्री लीना नायर के साथ मुलाकात की
प्रधानमंत्री श्री नरेन्द्र मोदी की 14 जुलाई, 2023 को पेरिस में फ्रेंच लक्जरी फैशन हाउस, शनैल की ग्लोबल सीईओ सुश्री लीना नायर के साथ मुलाकात की।
प्रधानमंत्री ने सुश्री लीना नायर को उनकी सफलता के लिए बधाई दी और शनैल को भारत में निवेश के अवसरों और सहयोग की संभावना की खोज करने के लिए आमंत्रित किया।
उनकी चर्चाएं हस्तशिल्प, खादी और भारत में कारीगरों के कौशल विकास को बढ़ावा देने के तरीकों पर केंद्रित रहीं।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 199.27 करोड़ टीके लगाए जा चुके हैं
भारत में सक्रिय मरीजों की संख्या 1,36,076 है
सक्रिय मामलों की दर 0.31 प्रतिशत है
स्वस्थ होने की वर्तमान दर 98.49 प्रतिशत है
बीते चौबीस घंटों में 16,482 लोग स्वस्थ हुए,अब तक स्वस्थ हुए कुल लोगों की संख्या 4,30,28,356 है
पिछले 24 घंटों में 20,139 नए मामले सामने आए
दैनिक सक्रिय मामलों की दर 5.10 प्रतिशत है
साप्ताहिक सक्रिय मामलों की दर 4.37 प्रतिशत है
अब तक 86.81 करोड़ जांच की जा चुकी हैं,बीते चौबीस घंटों में 3,94,774 जांच की गई
प्रधानमंत्री कार्यालय
प्रधानमंत्री ने कर्तव्य पथ पर आयोजित गणतंत्र दिवस कार्यक्रम की झलकियां साझा कीं
प्रधानमंत्री श्री नरेन्द्र मोदी ने दिल्ली में कर्तव्य पथ पर आज के गणतंत्र दिवस कार्यक्रम की झलकियां साझा करते हुए ट्वीट की एक श्रृंखला साझा की।
स्वास्थ्य एवं परिवार कल्याण मंत्रालय
कोविड-19 टीकाकरण पर अपडेट- 325वां दिन
85 प्रतिशत से अधिक टीकाकरण योग्य आबादी को कोविड–19 वैक्सीन की पहली खुराक दी गई
भारत का कुल टीकाकरण कवरेज 128.66 करोड़ के पार पहुंचा
आज शाम 7 बजे तक टीके की 71 लाख से ज्यादा खुराक दी गईं
भारत का कोविड-19 टीकाकरण कवरेज आज 128.66 करोड़  को पार कर गया है। आज शाम 7 बजे तक टीके की 71 लाख  से ज्यादा खुराक दी जा चुकी हैं। दिन की अंतिम रिपोर्ट के देर रात तक आने के साथ दैनिक टीकाकरण के आंकड़े में वृद्धि होने की उम्मीद है।
केंद्रीय स्वास्थ्य मंत्री, डॉ. मनसुख मंडाविया ने देश की 85 प्रतिशत से अधिक टीकाकरण योग्य आबादी को कोविड-19 वैक्सीन की पहली खुराक देने पर बधाई दी।
अलग अलग जन प्राथमिकता समूहों के आधार पर टीके की खुराक का कुल कवरेज इस प्रकार है:
|
|
टीके की कुल खुराक का कवरेज
|
|
एचसीडब्ल्यू
|
|
पहली खुराक
|
|
10384753
|
|
दूसरी खुराक
|
|
9554870
|
|
एफएलडब्ल्यू
|
|
पहली खुराक
|
|
18381411
|
|
दूसरी खुराक
|
|
16606683
|
|
18-44 वर्ष आयुवर्ग समूह
|
|
पहली खुराक
|
|
469066678
|
|
दूसरी खुराक
|
|
248175709
|
|
45-59 वर्ष आयुवर्ग समूह
|
|
पहली खुराक
|
|
187286429
|
|
दूसरी खुराक
|
|
127293598
|
|
60 वर्ष से ज्यादा
|
|
पहली खुराक
|
|
117207229
|
|
दूसरी खुराक
|
|
82699607
|
|
दी गईं कुल पहली खुराक
|
|
802326500
|
|
दी गईं कुल दूसरी खुराक
|
|
484330467
|
|
कुल
|
|
1286656967
आज के टीकाकरण अभियान में अलग-अलग जन प्राथमिकता समूहों को टीके लगाए जाने का विवरण इस प्रकार है:
|
|
तिथि: 6 दिसंबर, 2021 
|
|
एचसीडब्ल्यू
|
|
पहली खुराक
|
|
135
|
|
दूसरी खुराक
|
|
6650
|
|
एफएलडब्ल्यू
|
|
पहली खुराक
|
|
177
|
|
दूसरी खुराक
|
|
14247
|
|
18-44 वर्ष आयुवर्ग समूह
|
|
पहली खुराक
|
|
1502849
|
|
दूसरी खुराक
|
|
3625479
|
|
45-59वर्ष आयुवर्ग समूह
|
|
पहली खुराक
|
|
359990
|
|
दूसरी खुराक
|
|
978406
|
|
60 वर्ष से ज्यादा
|
|
पहली खुराक
|
|
203665
|
|
दूसरी खुराक
|
|
500341
|
|
दी गईं कुल पहली खुराक
|
|
2066816
|
|
दी गईं कुल दूसरी खुराक
|
|
5125123
|
|
कुल
|
|
7191939
देश में सबसे असुरक्षित जनसमूहों की कोविड-19 से सुरक्षा के एक साधन के रूप में टीकाकरण अभियान की उच्चतम स्तर पर निरंतर समीक्षा और निगरानी की जाती है।
स्वास्थ्य एवं परिवार कल्याण मंत्रालय
केंद्रीय स्वास्थ्य और परिवार कल्याण मंत्री ने नवी मुंबई में डीवाई पाटिल मेडिकल कॉलेज, अस्पताल और अनुसंधान केंद्र में एडवान्स्ड कार्डियक कैथीटेराइजेशन लेबोरेट्री का उद्घाटन किया
हमारा उद्देश्य देश के प्रत्येक राज्य में एम्स बनाना हैः डॉ. मनसुख मंडाविया
केंद्रीय स्वास्थ्य और परिवार कल्याण मंत्री डॉ. मनसुख मंडाविया ने आज नवी मुंबई में डीवाई पाटिल मेडिकल कॉलेज, अस्पताल और अनुसंधान केंद्र में एक एडवान्स्ड बाई-प्लान कार्डियक कैथीटेराइजेशन लेबोरेट्री का उद्घाटन किया।
डीवाई पाटिल मेडिकल कॉलेज द्वारा जारी एक बयान के अनुसार, मंत्री ने आज जिस फैसलिटी का उद्घाटन किया वो दक्षिण एशिया की पहली अत्याधुनिक, कैथ लैब का सबसे एडवांस मॉडल है और विप्रो जीई हेल्थकेयर से आईजीएस 6 पहला ऑटोराइट ™ सक्षम है। भारत में कैथ लैब प्रेसिजन हेल्थकेयर के लिए वर्चुअल सिमुलेशन क्षमताओं से लैस नई कैथ लैब, अभिनव देखभाल प्रदान करने में अद्वितीय है और इसे वयस्क और बाल रोगियों के लिए डिज़ाइन किया गया है। यह सुविधा कोरोनरी एंजियोग्राफी और एंजियोप्लास्टी, न्यूरोलॉजी इंटरवेंशंस जैसे कैरोटिड एंजियोग्राफी और एंजियोप्लास्टी, इलेक्ट्रोफिजियोलॉजी अध्ययन, ट्रांसक्यूटेनियस एओर्टिक वाल्व रिप्लेसमेंट  आदि के लिए उपयोगी होगी।
उद्घाटन के बाद बोलते हुए केंद्रीय स्वास्थ्य मंत्री ने कहा कि सरकार ने एक समग्र दृष्टिकोण अपनाया है और यह देश के सभी नागरिकों के लिए सस्ती और सुलभ स्वास्थ्य सुविधाएं प्रदान करने के लिए प्रतिबद्ध है। उन्होंने कहा, “सरकार ने हर जिले में बुनियादी ढांचे को मजबूत करने के लिए राष्ट्रीय स्वास्थ्य अवसंरचना मिशन के तहत 64,000 करोड़ रुपये का बजट आवंटित किया है। वेलनेस पर फोकस करते हुए सरकार ने देश में 1,20,000 हेल्थ एंड वेलनेस सेंटर शुरू किए हैं। हमारा लक्ष्य देश के हर राज्य में एम्स बनाना है।
केंद्रीय स्वास्थ्य मंत्री ने कहा, "8 साल पहले देश में 300 मेडिकल कॉलेज और अस्पताल थे, वर्तमान में 640 मेडिकल कॉलेज हैं। इस हिसाब से देश में मेडिकल सीटों की संख्या 45,000 से बढ़कर 98,000 हो गई है।'
केंद्रीय स्वास्थ्य मंत्री ने आगे कहा, "जिस तरह से हमने कोविड महामारी को काबू पाया है और हमारे टीकाकरण कार्यक्रम प्रबंधन ने दुनिया के भारत को देखने के तरीके को पूरी तरह से बदल दिया है।" एक किस्सा साझा करते हुए, केंद्रीय मंत्री ने कहा, "जब मैं दावोस में विश्व आर्थिक मंच में भारतीय प्रतिनिधिमंडल का नेतृत्व कर रहा था, तो बिल गेट्स ने खुद मुझे बधाई दी और भारत के कोविड प्रबंधन के लिए भारत की तारीफ की।"
कोविड महामारी के दौरान डॉक्टरों के योगदान की सराहना करते हुए केंद्रीय मंत्री ने कहा कि भारत में डॉक्टर मरीजों को बचाने के लिए हर मुमकिन कोशिश की। उन्होंने कहा, “अन्य देशों के विपरीत, भारत में स्वास्थ्य और चिकित्सा सुविधाओं को एक सेवा माना जाता है न कि व्यवसाय। यह वह विचार था जिसने हमारे डॉक्टरों को प्रेरित किया और इस तरह भारत जैसा देश महामारी से पार पा सका।”
केंद्रीय मंत्री ने रिकॉर्ड समय में वैक्सीन विकसित करने के लिए देश के वैज्ञानिकों की भी सराहना की। उन्होंने कहा, "भारत हमेशा से महान ज्ञान का देश रहा है। हमारे पूर्वजों को चिकित्सा विज्ञान का उन्नत ज्ञान था।"
नए विकास पर बोलते हुए, डॉ विजय पाटिल ने कहा, “स्वास्थ्य के मुद्दों से संबंधित बढ़ती जटिलताओं के साथ, प्रत्येक रोगी की आवश्यकताओं को ध्यान में रखते हुए दर्जी समाधान पेश करना अनिवार्य हो गया है। मेरा मानना है कि आर्टिफिशियल इंटेलिजेंस  स्वास्थ्य सेवा उद्योग को स्मार्ट और उन्नत समाधानों के साथ बदलने की क्षमता रखता है।एमजी/एएम/वीएस
(Visitor Counter : 62
प्रधानमंत्री कार्यालय
प्रधानमंत्री ने कंपाउंड तीरंदाजी में शानदार स्वर्ण पदक जीतने पर ज्योति सुरेखा की सराहना की
प्रधानमंत्री श्री नरेन्द्र मोदी ने एशियाई खेलों में कंपाउंड तीरंदाजी में स्वर्ण पदक अपने नाम करने पर ज्योति सुरेखा वेन्नम को बधाई दी है।
प्रधानमंत्री ने एक्स पर पोस्ट किया हैः
“भारत के लिये गौरवशाली पल!
एशियाई खेलों में कंपाउंड तीरंदाजी में तीसरा स्वर्ण पदक जीतने पर @VJSurekha को बधाई।
उनके समर्पण और कौशल से देश गौरवान्वित होता रहा है।”